L 186/16 Jurnalul Oficial al Uniunii Europene 20.7.2010 REGULAMENTUL (UE) NR. 635/2010 AL COMISIEI din 19 iulie 2010 de deschidere a procedurii de atribuire a licenţelor de export pentru brânzeturile care urmează a fi exportate în Statele Unite ale Americii în 2011 în cadrul anumitor contingente din GATT COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 171 alineatul (1), coroborat cu articolul 4, întrucât: (1) Capitolul III secţiunea 2 din Regulamentul (CE) nr. 1187/2009 al Comisiei din 27 noiembrie 2009 de stabilire a normelor speciale de aplicare a Regulamentului (CE) nr. 1234/2007 al Consiliului în ceea ce privește licențele de export şi restituirile la export în sectorul laptelui și produselor lactate () prevede că licenţele de export pentru brânzeturile exportate în Statele Unite ale Americii în cadrul contingentelor care decurg din acor- durile încheiate în cursul negocierilor comerciale multila- terale pot fi atribuite în conformitate cu o procedură specială, prin care pot fi desemnați importatori preferați din SUA. (2) Ar trebui să se deschidă această procedură pentru expor- turile din cursul anului 2011 și să se stabilească normele suplimentare aferente. (3) La gestionarea importurilor, autoritățile competente din SUA fac distincţie între contingentul suplimentar acordat Comunității Europene în cadrul Rundei Uruguay și contingentele care decurg din Runda Tokyo. Licenţele de export ar trebui să fie atribuite ținând seama de eligi- bilitatea produselor respective pentru contingentul SUA în cauză, astfel cum se indică în Harmonised Tariff Schedule of the United States of America (Nomenclatura tarifară armonizată a Statelor Unite ale Americii). (4)  În vederea exportării cantității maxime în cadrul contin- gentelor pentru care există un interes moderat, ar trebui să fie permise cererile care privesc cantitatea totală a unui contingent. (5)  Din motive de certitudine și claritate juridică, ar trebui precizat faptul că măsurile prevăzute de prezentul regu- lament încetează să se mai aplice de la sfârșitul anului 2011. () JO L 299, 16.11.2007, p. 1. () JO L 318, 412.2009, p. 1. (6)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 Licenţele de export pentru produsele încadrate la codul NC 0406 și enumerate în anexa I la prezentul regulament, care urmează a fi exportate în Statele Unite ale Americii în 2011 în cadrul contingentelor menționate la articolul 21 din Regula- mentul (CE) nr. 1187/2009, se eliberează în conformitate cu capitolul III secțiunea 2 din regulamentul respectiv şi cu dispo- zițiile prezentului regulament. Articolul 2 (1) Cererile de licențe menționate la articolul 22 din Regula- mentul (CE) nr. 1187/2009 (denumite în continuare „cereri”) se depun la autoritățile competente între 1 și 10 septembrie 2010 cel târziu. (2)  Cererile sunt admisibile numai dacă includ toate infor- mațiile menţionate la articolul 22 din Regulamentul (CE) nr. 1187/2009 şi dacă sunt însoțite de documentele menționate la articolul respectiv. În cazul în care, pentru aceeași grupă de produse menționată în coloana 2 din anexa I la prezentul regulament, cantitatea dispo- nibilă este repartizată între contingentul Rundei Uruguay și contingentul Rundei Tokyo, cererile de licențe pot viza numai unul dintre aceste contingente şi precizează contingentul respectiv, specificând identificarea grupei şi a contingentului, menționate în coloana 3 din anexa respectivă. Informaţiile menționate la articolul 22 din Regulamentul (CE) nr. 1187/2009 sunt prezentate în conformitate cu modelul care figurează în anexa II la prezentul regulament. (3) În ceea ce privește contingentele identificate în coloana 3 din anexa I prin codurile „22-Tokyo”, „22-Uruguay”, „25-Tokyo” și „25-Uruguay”, cererile acoperă cel puțin 10 tone, fără a depăși însă cantitatea disponibilă în cadrul contingentului respectiv, indicată în coloana 4 din anexa menționată. În ceea ce priveşte celelalte contingente indicate în coloana 3 din anexa 1, cererile acoperă cel puțin 10 tone, fără a depăși însă 40% din cantitatea disponibilă în cadrul contingentului respectiv, indicată în coloana 4 din anexa menționată.